— 332 — 



tilføjet endnu et Punkt, som rimeligvis i Fremtiden vil blive af væsentlig 

 Betydning for Selskabets Levedygtighed, nemlig at Selskabet skal, saa 

 vidt muligt, befordre Forskninger, hvis Maal det er at uddybe Kundskaben 

 om Sveriges Natur og Folk. 



Selskabet virker ved at udgive et Aarsskrift og afholde to aarlige 

 Møder, hvoraf det ene saa vidt gørligt paa Linnes Hammarby. Forøvrigt 

 er Selskabet allerede i Gang med at overtage Linnés Hus der, indrette 

 Linnémuseum og genoplive den gamle Linnéiske Hortus Upsaliensis. Det 

 kan nemlig allerede nu disponere over ikke ubetydelige Pengemidler, 

 skænket af interesserede Mæcener. Baade Norge og Sverige er jo i Hen- 

 seende til velstaaende Privatfolks Offervillighed overfor Naturvidenskaben 

 betydeligt bedre stillede end vi her i Danmark. 



Linné-Selskabets første Aarsskrift er et særdeles smukt udstyret 

 Hefte, ledsaget af 2 farvetrykte (et Portræt af Linné og et falsk Portræt 

 af ham) og 1 sort Tavle (endnu et falsk Linné-Portræt). Foruden Medde- 

 lelser om Selskabets Virksomhed o. lign. indeholder Heftet en større Ar- 

 tikel af T. Tullberg om Linnés Hammerby og en Eedegørelse af H. O. 

 Juel for et endnu eksisterende Palæstina-Herbarium, som blev samlet 

 1749 — 52 af Linnés Discipel F. Hasselquist. Hasselquist døde i Palæstina, 

 hvorhen han var draget paa Linnés Opfordring, og hans efterladte Rejsebe- 

 skrivelse med det videnskabelige Udbytte blev offentliggjort af Linné. For- 

 uden disse to større Afhandlinger findes der 5 mindre Bidrag, af hvilke K. 

 Hedbom's Artikel om »Linné som Patient år 1764« giver et levende Ind- 

 blik i Datidens Sygebehandling med de mange Slags Medicin. C. H. O. 



A.Pedersen: Frøavl af Haveplanter. Albert Bayers Forlag 1918. 8vo 

 48 Sider. 



Den lille Bog, som er udgivet af et Aarhus Frøhandler-Firma og for- 

 fattet af Almindelig dansk Gartnerforenings Konsulent, skal i første Linie 

 være en Vejledning for de Jordbrugere, sorn avler Frø til Firmaet. Der gøres 

 først Rede for, hvad der forstaas ved Handels- og Stam-Frø, og dernæst 

 udredes, hvilke Forhold man maa tage Hensyn til under Frødyrkningen, 

 nemlig Jordbundens Art, Krydsningsfaren og Sygdomme. Derefter gen- 

 nemgaas de enkelte Plantearter, som der særlig kan være Tale om at avle 

 Frø af og som det kan være af Betydning for Avlerne at vide Besked med. 

 Under Rod-Persille angives, at denne Urt krydses med Hundepersille. Er 

 dette mon noget, der er paavist ad Erfaringens Vej ? Er det mon ikke 

 snarere en en Gang fremsat Hypothese, der tilfældig senere er bleven 

 fremsat som Faktum og bleven gentaget her og der uden at gendrives? 

 W. O. Focke: Die Pflanzen Mischlinge nævner ikke denne Bastard og an- 

 fører i det hele overordentlig faa Skærmplante-Krydsninger. Bogens An- 

 visninger er ellers klare og korte, saa der er næppe nogen Tvivl om, at den 

 vil kunne gøre Gavn blandt Frøavlere. Axel Lange. 



